Адказваючы на само пытанне, магу сказаць, што дзеючая ў камітэце сістэма працуе на апярэджанне, каб магчымасць памылкі выключыць. Дзейнічаем у залежнасці ад абставінаў. Калі гэта малады следчы, то ў яго ёсць больш сталы настаўнік. Дасведчанаму супрацоўніку даручаюцца найбольш складаныя, шматэпізодныя крымінальныя справы. Пры неабходнасці ствараюцца следчыя групы. Існуе і так званы ўнутраны кантроль (такі кантроль называецца працэсуальным). Супрацоўнікі такіх падраздзяленняў займаюцца арганізацыяй і кантролем ходу расследавання і надзелены паўнамоцтвамі адмяняць няправільна прынятыя па крымінальных справах рашэнні. Незалежнае следства — не значыць бескантрольнае. Пракуратура адыгрывае сваю наглядную ролю. Пазней суд прымае канчатковае рашэнне аб вінаватасці чалавека.